Input: होता यक्षद् वनस्पतिꣳ शमितारꣳ शतक्रतुꣳ हिरण्यपर्णमुक्थिनꣳ रशनां बिभ्रतं वशिं भगमिन्द्रं वयोधसम्। ककुभं छन्दऽइहेन्द्रियं वशां वेहतं गां वयो दधद् वेत्वाज्यस्य होतर्यज॥३३॥

Padapatha: होता।यक्षत्।वनस्पतिम्।शमितारम्।शतक्रतुमिति शतऽक्रतुम्।हिरण्यपर्णमिति हिरण्यऽपर्णम्।उक्थिनम्।रशनाम्।बिभ्रतम्।वशिम्।भगम्।इन्द्रम्।वयोधसमिति वयःऽधसम्।ककुभम्।छन्दः।इह।इन्द्रियम्।वशाम्।वेहतम्।गाम्।वयः।दधत्।वेतु।आज्यस्य।होतः।यज